Motiveer mense vir hulle voordeel - www.bybelkennis.co.za
by Coen Slabber · Published 19/10/2015 · Updated 01/08/2015
"I want to start by saying just two simple sentences about the church. First, the church exists to worship God in Jesus Christ. Second, the Church exists to make new disciples of Jesus Christ. Everything else is decoration. Some of it may be very necessary, useful, or wonderful decoration – but it's decoration." – Justin Welby
Hoe kan ek mense oorreed – nie intimideer nie.
Weet presies wat jy wil bereik
Jy moet presies weet waarheen jy op pad is. Kyk na hierdie stelling van President Kennedy: This nation should commit itself to achieving the goal, before this decade is out, of landing a man on the moon. Die president stel 'n duidelike, bereikbare doelwit. 'n Doelwit is 'n droom met 'n teikendatum. Onthou altyd:
Watter reaksie word verwag
Wat moet ek doen om hierdie reaksie te kry – geloofwaardigheid
Wat moet ek sê om die nodige reaksie te kry – inhoud
Hoe moet ek dit sê – oortuiging
Watter stappe is nodig om die nodige reaksie te verkry.
Plaas jouself in die ander persoon se skoene
Hoekom moet die ander persoon oorreed word en hoekom hy dit weerstaan? Deur jouself in die ander persoon se skoene te plaas, ontwikkel jy 'n sensitiwiteit vir sy behoeftes en kan jy dit wat hom pla beter hanteer. Vooraf moet ons drie vrae antwoord:
Wat weet hulle? Vind uit wat vir hulle belangrik is.
Wat voel hulle? Oorreding moet mense se gevoelens in ag neem. Mense sal volg as jy vir hulle 'n goeie rede gee om dit te doen. Mense doen dinge vir hulle en nie jou redes nie. Hierdie redes is emosioneel – hoe hulle voel.
Wat wil hulle hê? Mense het sekere behoeftes en verwagtings.
Begin waar daardie persoon is en werk dan verder.
Lê onmiddellik die probleme bloot
Plaas hulle onmiddellik op die tafel en kry die emosies uit die pad sodat jy by die belangrike dinge kan kom. Deur dit aan die begin te hanteer, skep jy vertroue. Jy sal dit in ieder geval op een of ander stadium moet hanteer. Moenie die probleme kans gee om te broei nie.
Wees bereid om te waag
As jy mense moet oortuig, kan jy weerstand verwag. Baie mense as hulle ander probeer oortuig, is bang hulle misluk. Hierdie vrees word oorgedra na die persoon wat hulle probeer oortuig. Vrees is dié oorsaak vir mislukking. Leiers het twee belangrike kenmerke: hulle is op pad iewers heen en hulle het die vermoë om ander te oortuig om saam met hulle te gaan.
Appelleer na 'n hoër visie
Mense wil graag die regte ding doen. Hulle is egter nie altyd seker wat die regte ding is nie. As jy hulle van jou saak wil oortuig, moet jy hulle bewus maak van die onderliggende waardes van jou saak. Hulle moet empatie hê met wat jy probeer bereik.
As jy net aanhou en aanhou bou daar weerstand op in die persoon wat jy probeer oortuig. Eenvoud is net so belangrik. Dit praat hard en duidelik sonder om die intelligensie van die ander persoon te beledig.
Hanteer jou onderwerp met entoesiasme
'n Toespraak sonder entoesiasme is soos 'n skildery van 'n landskap in verskillende skakerings van grys.